Odense Adresse-Contoirs Efterretninger, 1846-07-18
Blandinger. Odense. Forinden Kongens Budskab om denne Gienstand bragtes de beslægtede Folkestammer, som leve under hans Regjering, syntes imidlertid den for tvende Aar siden saa skarpt fremtrædende Misstemning ikke lidet at have tabt sig; og jeg vil ei hengive mig til den sørgelige Tanke, at netop de nu sammentrædende Stænderforsamlinger, skulde ville oplive den fordærvelige Strid. Derimod haaber jeg, at megen Misnøie vil fjernes ved en i det Væsentlige i Overeensstemmelse med den ærede Forsamlings Andragende udarbeidet almindelig Anordning om den i Hertugdommerne saa indstændigen ønskede Forandring af Myntinddelingen, som nu vil blive alle Stænderforsamlingerne forelagt til Betænkning, og at Regjeringens udførlige, grundige og saavidt jeg skjønner umodsigelige Fremstilling af Forholdet mellem de gjensidige Skattebyrder, der vil blive meddeelt Hertugdommernes Stænderforsamlinger, vil overbevise alle Forstandige i disse om, at Kongeriget bærer sin fulde Deel, og at det derved vil blive Kongen mindre vanskeligt at fjerne de Hindringer, som staae i Veien for en for den hele Stat heldbringende fri og gjensidig Udvikling af de fælles Kræfter, som Naturen har nedlagt i disse for største Delen rigt begavede Landes Skjød. - Ærede Medborgere, Hvad der endnu i denne Time bør bevæge alle her Tilstedeværendes Sind, det er det kjærlige, det taknemmelige Minde om den Mand, der hidtil har indtaget den Plads, hvorpaa jeg nu staaer. Her er ei Sted, og Tid til at fremstille Geheimestatsminister Ørsteds Fortjenester, der forlængst have sikkret ham et uforgjængeligt Navn blandt Fædrelandets største Mænd. Men det er mig Hjertets Trang, som det er min Pligt, her at udtale, hvorledes han har elsket og meere end nogen Mand fremmet den Jnstitution, ved hvis Grundlæggelse det er bekjendt, at den forevigede Konge i høi Grad benyttede hans Understøttelse. Hans rige Kundskaber stode altid den hele Forsamling som ethvert af dens Medlemmer tilrede til Sagernes Oplysning, og hans ægte Humanitet og Liberalitet lod aldrig under Sagernes Behandling Nogen føle, hvormeget vi alle heri stode under ham. Der lever ikke i Danmark, og det er sandsynligt, at der i mange Slægter ei vil findes den Mand, som i denne Henseende vil kunne erstatte ham. Derfor skal Anders Sands Ørsteds Navn bevares i taknemmelig Erindring af enhver fremtidig dansk Stænderforsamling, men fremfor alle skulle vi, der her have levet de betydningsfuldeste Afsnit af vort offentlige Liv sammen med denne Mand, der have modtaget hans Bistand og glædet os ved hans Færd, taknemmeligen erindre dette, og bede til Gud, at han vil fjerne den Bekymring, som hans for nogen Tid siden vaklende Helbred fremkaldte, at han vil styrke og bevare ham i hans fulde Kraft, til Glæde for Kongen og Folket. - Jdet Ørsteds Efterfølger nu til Slutning anbefaler sig til den ærede Forsamlings Velvillie, maa han da hertil føie den bemærkning, at han ved at røgte sit ansvarsfulde Kald ikke tør sætte sig det Formaal, som hans Forgjænger ei allene kunde stille sig, men fyldestgjøre. Han maa indskrænke sig til med de ringere Evner, som ere blevne ham til Deel, og den ringere Kundskab og Erfaring, han besidder, at søge at opfylde de Pligter, som Stænderanordningens Bud, paalægger ham.